Πατριάρχης Γεωργίας Ηλίας Β΄

Ο Πατριάρχης Ηλίας Β΄ (γεωργ. ილია II, κατά κόσμον Ηρακλής Γουντουσαούρι-Σιολασβίλι, γεωργ. ირაკლი ღუდუშაური-შიოლაშვილი) είναι ο προκαθήμενος της Γεωργιανής Ορθόδοξης Εκκλησίας με τον τίτλο Καθολικός Πατριάρχης πάσης Γεωργίας, Αρχιεπίσκοπος Μετσχέτης και Τιφλίδος, Μητροπολίτης Πιτυούντος και Σοχουμίου-Αμπχαζίας, Αγιώτατος και Μακαριώτατος Ηλίας Β΄.

 Βιογραφικά στοιχεία 
Γεννήθηκε στο Βλαντικαφκάς της Ρωσικής Σοβιετικής Ομοσπονδιακής Σοσιαλιστικής Δημοκρατίας στις 4 Ιανουαρίου 1933. Στις 16 Απριλίου 1957 εκάρη μοναχός. Διάκονος χειροτονήθηκε στις 18 Απριλίου 1957 από τον  Καθολικό Πατριάρχη Γεωργίας Μελχισεδέκ Γ΄ και Πρεσβύτερος στις 10 Μαΐου 1959. Στις 16 Σεπτεμβρίου 1961 έλαβε το οφίκιο του Αρχιμανδρίτη.

Σπούδασε στη Θεολογική Ακαδημία Μόσχας, από την οποία αποφοίτησε το 1960. Στις 25 Αυγούστου 1963 χειροτονήθηκε Επίσκοπος Βατούμης και Σεμοκμέδης. Το 1963 χειροτονήθηκε Επίσκοπος Βατούμης και Σεμοκμέδης, από τον Καθολικό Πατριάρχη Γεωργίας Εφραίμ. Την 1η Σεπτεμβρίου 1967 εξελέγη Επίσκοπος Σουχούμης και Αβχαζίας και στις 17 Μαΐου 1969 προήχθη σε Μητροπολίτη.

Στις 23 Δεκεμβρίου 1977 εξελέγη Καθολικός Πατριάρχης Γεωργίας.«Καθολικός Πατριάρχης Γεωργίας» είναι ο τίτλος του Ορθόδοξου Πατριάρχη Γεωργίας ήδη από το 1010. Παραπέμπει στο «εις μίαν, Αγίαν, Καθολικήν και Αποστολικήν Εκκλησίαν...» και όχι στην Ρωμαιοκαθολική Εκκλησία.

Από το 1978 έως το 1983, ο Ηλίας Β' ήταν συμπρόεδρος του Παγκόσμιου Συμβουλίου Εκκλησιών.

Ως Πατριάρχης έχει λάβει τα υψηλότερα εκκλησιαστικά βραβεία από τους Πατριάρχες Αντιοχείας, Ιεροσολύμων, Αλεξανδρείας, Ρωσίας, Βουλγαρίας, Ρουμανίας και την Εκκλησία της Ελλάδας. 

Ως θεολόγος και ιστορικός της εκκλησίας, του ανακηρύχθηκε Επίτιμος Διδάκτορας Θεολογίας από το Ορθόδοξο Θεολογικό Σεμινάριο του Αγίου Βλαντιμίρ στη Νέα Υόρκη (1986), την Ορθόδοξο Ακαδημία Κρήτης (1997) και το Ορθόδοξο Θεολογικό Σεμινάριο του Αγίου Τίχωνα στην Πενσυλβάνια (1998), της Γεωργιανής Ακαδημίας Επιστημών (2003) και τιμ. Μέλος της Αμερικανικής Σχολής Γενεαλογίας, Εραλδικής και Επιστημών Ντοκιμαντέρ. 

Τον Φεβρουάριο του 2008, τιμήθηκε με το βραβείο David Guramishvili.

 Σημειώσεις 

Ηλίας Β